258 
A KEASSÓ-SZÖRÉNY MEGYEI HEGYSÉGEK. 
J A A A S L Á T 
a Krassó-Szörény megyei hegységek délibb részeinek elnevezése és 
felosztása tárgyában. 
Tudjuk, hogy hazánk legtöbb hegyvidékének természetes beosztása 
és csoportjainak helyes elnevezése véglegesen még keresztülvive nincsen. 
Ezen hegységek közé tartozik többi között a hazánk DK-i sarkában fekvő 
krassó-szörényi hegység is, a hol geológusaink jelenleg javában folytatják a 
geológiai felvételt. 
Tapasztalván egyrészt azt, hogy a nép minden egyes hegycsúcsot vagy 
gerinczet, ha még oly jelentéktelen is, külön névvel megnevez ugyan, de 
hegycsoportokra nevei nincsenek; másrészt kiküszöbölni akarván az eddigi 
térképeken látható közelebbről körül nem szabott, téves vagy épenséggel 
érthetetlen megnevezéseket, a geológusok indíttatva érezték magukat geo¬ 
lógiai és orografiai alapon ezt a hegységrészt következőképen osztályozni, 
azon elhatározással, hogy az itt megállapított csoportneveket ezentúl pub- 
licatióikban következetesen is fogják alkalmazni. 
Azon hegységet, mely Krassó-Szörénymegye területén a Temes— 
Belareka—Cserna vonalától (illetve a temesvár—lúgos—orsovai vasúttól) 
D-felé, illetőleg Ny-felé terül el, legczélszerübben krassó-szörényi Közép¬ 
hegységnek lehet nevezni, megkülönböztetésül a megye keleti határán emel¬ 
kedő magas hegységtől, a melynek megjelölésére a krassó-szörényi Hava¬ 
sok név kínálkozik. 
Az előbbinek határai: Ny-on a Magyar Alföld; E-on a Temes-folyó 
temesvári szakasza; K-en a felső Temes folyása s tovább D-re a Porta orien- 
talis nevű hágón át a Kornia, Mehadika, Globu, Belareka, illetve lejebb a 
Cserna; végre D-felől a Duna. Ezen hegység csak kivételesen emelkedik 
egyes kúpjaival 1000 m fölötti magasságokra. 
A krassó-szörényi Havasok ellenben a Temestől, továbbá a Kornia, 
Mehadika, Globu, Belareka patakoktól és a Cserna alsó szakaszától K-re 
fekszenek s egészen az ország határáig terülnek el. 
Részletesebb beosztás: 
I. A krassó-szörényi Középhegy ségnek egy déli és egy 
északi részét különböztethetjük meg. 
(16S) 
